آرژانتینین گونئیینده‌کی کومودورو ریواداویا ساحل قصبه‌سینده ایتن دیگو باریانین قالیقلاری، بالیقچیلار طرفین‌دن توتولان کؤپک بالیغینین قارینیندا تاپیلدی.
یئرلی مئدیایا آچیقلاما وئرن پلیس مسئولو دانیلا میلاتروز، باریانین کیملیگینین، عائله‌سی طرفیندن بد‌نینده‌کی دؤیمه یولویلا معین ائدیلدیگینی سؤیله‌دی.
بالیقچیلارین، آرژانتینین چوبوت ایالتینده توتدوقلاری کؤپک بالیغینی تمیزلرکه‌ن اینسان قالیقلارینی تاپدیقلارینی بیلدیرن میلاتروز، حادثه‌ ایله باغلی سوروشدورمانین سۆردوگونو ایفاده ائتدی.
میلاتروز، باریانین ان سون ساحلده گؤرولدوگو و دنیزه گیردیکدن سونرا یوخا چیخدیغی بیلگیسینه صاحب اولدوقلارینی قید ائتدی.
مسئوللار، باریانین گوجلو دالغالارا قاپیلیب دنیزین ایچینه دوغرو سۆروکلندیگیندن شوبهه‌لندیکلرینی آچیقلادی.
کومودورو ریواداویا پلیس رئیسی کریستین آنسالدو دا آچیقلاماسیندا، باریانین رسمی اولاراق کیملیگینین تایید ائدیلمه‌سی اوچون دی‌ان‌ای تستی ائدیله‌جگینی ایفاده ائتدی. آنسالدو، باریانین قالیقلارینین تاپیلدیغی کؤپک بالیغینین اوزونلوغونون ۱،۵ متر دولاییندا اولدوغونو بیلدیردی.
